**Kritériá prijímania detí do Materskej školy v Nižnej**

Od 1. januára 2023 prijímanie detí na predprimárne vzdelávanie do materskej školy upravuje § 59 a § 59a zákona č. 245/2008 Z. z. o výchove a vzdelávaní (ďalej len školský zákon).

**Riaditeľ ZŠ s MŠ Nižná prijíma deti na základe podaných žiadostí, podľa týchto kritérií:**

* deti, ktoré dovŕšia k 31.08.2023 vek 5 rokov, pre ktoré je predprimárne vzdelávanie povinné a majú trvalý pobyt v spádovej oblasti,
* deti s pokračovaním povinného predprimárneho vzdelávania,
* deti, ktoré nedovŕšia do 31. 08. 2023 vek 5 rokov a zákonný zástupca bude žiadať v školskom roku 2023/2024 o predčasné plnenie povinného predprimárneho vzdelávania, pričom predloží **najneskôr do 31.08.2023** so žiadosťou aj:
* súhlasné vyjadrenie príslušného zariadenia výchovného poradenstva a prevencie
* súhlasné vyjadrenie všeobecného lekára pre deti a dorast

a dieťa má trvalý pobyt v spádovej oblasti,

* deti, ktoré dovŕšia k 31.08.2023 vek 5 rokov, pre ktoré je predprimárne vzdelávanie povinné, ale nemajú trvalé bydlisko v spádovej oblasti, pokiaľ to umožňuje voľná kapacita v MŠ,
* riaditeľ spádovej materskej školy je povinný prednostne prijať na povinné predprimárne vzdelávanie deti umiestnené v zariadení na základe rozhodnutia súdu,
* súrodenci sa prijímajú do tej istej MŠ,
* deti z časti obce Zemianska Dedina sa prednostne prijímajú do MŠ Nová doba,
* deti, ktoré dovŕšia vek 4 roky,
* deti, ktoré dovŕšia vek 3 roky,
* deti, ktoré nedovŕšili vek 3 roky ku 31.08.2023 sa prijímajú len vtedy, ak sú zabezpečené kapacitné, materiálne a personálne podmienky MŠ. Táto veková kategória sa prijíma výhradne do MŠ Orličie, kde sú pre tieto deti najvhodnejšie podmienky.

**Podľa § 59 ods. 8 školského zákona:**

V rozhodnutí o prijatí dieťaťa môže riaditeľ materskej školy určiť adaptačný pobyt, ktorý nesmie byť dlhší ako tri mesiace, alebo ak ide o prijatie dieťaťa so špeciálnymi výchovno-vzdelávacími potrebami, diagnostický pobyt dieťaťa, ktorý nesmie byť dlhší ako tri mesiace. Pri zníženej adaptačnej schopnosti dieťaťa môže riaditeľ po prerokovaní so zákonným zástupcom rozhodnúť o prerušení dochádzky dieťaťa do materskej školy na dohodnutý čas.

V Nižnej, dňa: 12.04.2023 Mgr. Ľubomír Ivan

riaditeľ školy